**«Алтын күз» мерекесі**

**Мақсаты:**«Алтын күз» мерекесінің кереметтерін- күз-байлық, күз-береке, күз-молшылық, күз-шаттық, күз-қуаныш екеніні бала санасына жеткізу.

**Кейіпкерлер:**Бұлт, Күн, Алтын күз.

(Балалар ән ырғағымен залға кіріп, шеңбер бойынша тұрады).

**Жүргізуші:**  
Береке бақ дарыған,   
Жомарт көңіл, жарқын жүз.   
Сары алтынға малынған,   
Жетті міне, алтын күз!   
– Сәлеметсіңдер ме, балалар! Бүгін біздің зал қандай әдемі, қаншама   
түрлі – түсті жапырақтарға толы. Балалар, бүгін бізде қандай мейрам?   
**Балалар:**Күз мейрамы!

1 бала:   
Алтын, сары, қызы, көк,   
Алуан – алуан жапырақ.   
Күзгі бақта күлімдеп,   
Көз тартады атырап.

2 бала:   
Көк майсалы көрікті,   
Алқаптағы көп егін.   
Бұл күндері киіпті   
Сары жібек көйлегін.

3 бала:   
Ой,балалар, балалар,   
Қонырқай күз болыпты   
Құлап жапырақ солыпты.

4 бала:   
Ой,балалар,балалар,   
Ел егінін орыпты   
Қамбалары толыпты.

**Ән: «Күз»**(Балалар отырады, тарсылдаған жаңбырдың дауысы естіледі)

**Жүргізуші:** Ой, балалар! Естіп тұрсыңдар ма? Жаңбыр жауайын деп тұр.   
(жаңбырдың даусымен залға бұлт кіреді)

**Бұлт:**Сәлеметсіңдер ме, балалар!

**Балалар:**Сәлеметсіз бе!

**Бұлт:**   
Күзгі көк бұлт мен болам   
Көтеріліп теңізден,   
Аспанға биік барамын   
Қаласам қазір сендерге   
Жаңбыр болып жауамын.   
(Балаларға жаңбыр шашады).

**Жүргізуші:**   
Жаңбыр, жаумай тоқтай тұр,   
Дабылыңды соқпай тұр.   
Саяғынды түгендеп,   
Үйіріңді соқпай тұр!   
– Біз сен жайлы ән білеміз және осы әнді саған сыйлаймыз.

**Ән: «Жаңбыр»**

**Бұлт:** Рахмет, балалар! Қандай әдемі ән! Сендер жаңбырдан қорықпайсыңдар ма?

**Балалар:**Жоқ! (жүргізуші білдірмей қолшатырды алады)

**Бұлт:**Аяқтарыңды сулаймыз деп қорықпайсыңдар ма?

**Балалар:** Жоқ!

**Бұлт:**Қалай сендер барлықтарың батылсыңдар?

**Жүргізуші**: Міне, біз қандай батылмыз!   
(қолшатырды жазып, балаларды астына тығылуғы шакырады)

**Бұлт:** Сеңдердің ойнағыларын келеді ғой, мен сендерді тез ұстап аламын.

**Ойын: «Қолшатыр»**

**Жүргізуші балалармен:**  
Жаңбыр, жаңбыр, жау, жаңбыр!   
Жаңбыр келіп жауады   
Тамшылары тамады.

(Әннің ырғағымен балалар жүгіріп ойнайды, Бұлт орындықта отырып ұйықтайды. Бұлт балалардың даусынан оянып, оларға су шашады, сол кезде балалар қолшатырдың астына тығылады. Екі – үш рет ойнағаннан кейін орыңдарына отырады).

**Бұлт:**Балалар, сендер барлығын жылдам және шапшаң екенсіңдер, мен сендерді ұстап алмадым.

**Жүргізуші:**Бұлт, сенімен өте көңілді. Балалар сенімен ойнады, күлді, бірақ бізге әлі де біреу жетіспейтін сияқты. Бізде күн жоқ екен. Қане, балалар, бәріміз мейрамызға күнді қонаққа шақырыйық (балалар орындарына отырып, қолдарың шапалақтап, аяқтарың тыпырлатып, күнді шақырады).   
Күн келеді.

**Күн:**Сәлеметсіңдер ме, балалар! Сендер мені шақырдыңдар ма, достарым?

**Балалар:** Иә!

**Күн:**  
Мен жарқырап төбеде   
Нұрын төгіп тұрамын.   
Шуақ шашып бәріне   
Бала жанын ұғамын.

**Бұлт:**  
Күн, күн, тоқтай тұр!   
Сөзімен менің құлақ тұр.   
Ішім толы суға,   
Сусыз өмір бола ма?   
– Ендеше мен бәріне керекпін, мен мықтымын!

**Күн:**Жоқ, мен мықтымын!   
(Бұлт пен Күн дауласып, аяқтарын топылдайды)

**Жүргізуші:** Тынышталыңдар, дауласпандар! Балалар, Күн мен Бұлтты татуластыру үшін Күзді қонаққа шақырайық.  
Күз келеді.

**Күз:**Сәлеметсіңдер ме, балалар!   
Ырысқа толы қоймалар,   
Сабан тойы тойланар.   
Берекелі күз болам,   
Байлыққа мұртың майланар.

* Сендер мені шақырдыңдар ма?
* Мен жалғыз келген жоқпын, өзіммен кішкене жапырақтарымды ала келдім. Кәне ортаға шығып шыр айналып жапырақтарым би билейік.

**Би: «Күзгі жапырақтар»**

**Жүргізуші:**Сәлеметсің бе, Алтын Күз ! Сені шақырған біздің балалар. Алтын күз, сен бізге көмектесші. Бұлт пен Күн екеуі кім мықты, кім бірінші деп дауласып тұр.

**Күз:** Олар неге олай дауласады? Қане, балалар, Күн мен Бұлтты татуластырайық. Ол үшін ойын ойнайық.

**Ойын: «Тамшылар мен жапырақтар»**  
(Кілемге үстінде тамшылар мен жапырақтар шашылып жатады. 2 – 4 бала шығып, бірінші себетке тамшыларды, екінші себетке жапырақтарды жинайды.)

**Күз:**   
Жарайсыңдар, балалар!   
Күн мен Бұлт тату болса   
Бәрі де көңілді.   
**Тақпақтар...**

**Жүргізуші:**  
Күн менен су бар жерде   
Бау – бақшада гүлденер.   
Ортаға шық, балалар,

**Ән: «Бақша әні»,**

(Ән айтылып жатқанда Күн мен Бұлт себеттегі тамшылар мен жапырақтарды алмалар мен алмұрттарға айырбастап қояды).

**Күз:**Біздің достарымыз Күн мен Бұлт қайда кеткен?

**Бұлт**: Алтын күз, қарашы, біздің жапырақтарымыз бен тамшыларымыз сиқырлы екен!

**Күн:** Олар тәтті алмаларға айналып кетіпті.

(Бұлт пен Күн себеттегі алмаларды балаларға көрсетеді)

**Күз:**Ендеше ешқашанда дауласпаңдар, дос болыңдар!

Барлық кейіпкерлер (Күн, Бұлт, Күз): Ал, балалар, сау болыңдар!

**Балалар:**Сау болыңыздар!

**Жүрг:** Балалар, міне біздің мейрамымыз да аяқталды.   
Бірақ күз бізбен әлі қоштаспайды.   
Біз далаға серуенге шыққанда онымен кездесеміз.

**Ән: «Алтын дала» «Күзгі жапыорақтар»**

Берекелі бақ – дәулет   
Арта түссін тойланып.   
Сау болайық бәріміз,   
Келгенше күз айналып!

(Балалар ән ырғағымен залдан шығады)

**«Алтын күзде қонақта»**

**Безендіру:**Музыка залы екіге бөлінеді. Бір бөлігі мерекеге сай безендірілген,екінші бөлігі орман бейнесінде.

**Мақсаты:**Балалардың рухани мәдениетін қалыптастыру. Күз туралы түсініктерін кеңейту. Табиғатты аялауға, қорғауға тәрбиелеу.

**Кейіпкерлер: Б**атпақ қыз, Алтын күз**, Х**аншайым

**Керек құрал-жабдықтар:** Ағаштар, ойынға керек заттар, жапырақтар, көкөніс салынған суреттер және жемістер.

Балалар залға музыкамен кіреді, жартылай шеңберге тұрады.

**Жүрг:**

Бреке бақ дарыған,

Жомарт көңіл, жарқын күз.

Сары алтынға малынған,

Жетті міне, алтын күз!

**Жүрг :**

Бұлттар төніп

Жерге шөгіп

Дымқыл тұман басады

Өңі тайып

Дала нұры қашады

Айтыңдаршы балалар

Бұл қай кезде болады?

**Балалар жауабы:** Күз мезгілінде болады.

**Жүрг:**Күз мезгіл туралы қандай ән білесіңдер?

**Балалар жауабы: «Күзгі жапырақтар»** әні

**Жүрг:**Олай болса балалар «Күзгі жапырақтар» әнін шырқап жіберейік.

**Ән : Даярлық топ «Жаңбыр»**

**Ересек топ «Күзгі жапырақтар»**

**Жүрг:**Өлең-тақпақта бар емеспе?! Келіңдер ортаға ....

**Тақпақтар:**

**Жүрг:**.(Басын шалқайтып, қолымен көзін қалқалап) Балалар күн бұлттанып,жаңбыр жауайын деп тұрған сияқты, жаңбыр мен бірге нұр келер.

(Жауған жаңбырдың дыбысы естіледі.)

(Ортаға Батпақ қыз шығады)

**Батпақ қыз:**Тамаша-тамаша, құй жаңбыр-құй.(Балаларды көріп тоқтай қалады да) Мында не істеп жүрсіңдер, бар-бар кетіңдер, әйтпесе үстеріңе батпағымды шашамын(қолын көтеріп, шашпақшы болады).

**Жүрг:** Балалар мынау кім болды. Бізді көріп ашуланып қалды ғой. **Балалардың жауабы:**Білмейміз, танымаймыз.

**Батпақ қыз:** (Көзін алайтып, таңдана) Мені танымайсыңдар ма, мен жаңбырдан кейін бүкіл жолда шалқайып жатамын ғой. Сендердің аяқ киімдеріңе жабысамын.

**Жүрг:** (Батпақ қызда айналып жүреді де) түсінбедім, жаңбырдан соң жолда не болушы еді. (Балаларға сауал қою, балалар батпақ екенін шешпесе, жүргізуші көмекке келеді.)

**Батпақ қыз:** (Екі қолын беліне таянып). Иә-иә, бұл мен Б А Т П А Қ ҚЫ З Б Ы Н. (кір қолымен балаларды ұстағысы келеді).

**Жүрг:** (Оны тоқтатып) Батпақ қыз, қолың неге кір. (балалардан сұрайды) Балалар кір қолмен жүруге болама, неге болмайды? (Балалардың жауабы)

**Батпақ қыз**: (Желкесін ұстап) А-а-а, мұнтаздай таза болып жүру үшін не керек.

(Балалардың жауабы)

**Жүрг:** Дұрыс айтасыңдар балалар.Батпақ қыз өнерлі бала. Бізде аз емес , кәне «Қолшатыр» биін билеп жіберіңдер ұл-қыздарым.

**Би «Қолшатыр»**